Source: https://avocatmadalinavoicu.ro/drept-civil/contestat%CC%A6ia-la-executare-modificari-legislative/
Timestamp: 2019-08-17 10:49:38+00:00

Document:
Contestația la executare - Modificari legislative - Avocat Madalina Voicu - Avocat Barou Iasi
Home/Drept civil/Contestația la executare – Modificari legislative
Modificări în materia executării silite aduse prin Legea nr. 17/2017 privind aprobarea Ordonanţei de urgenţă a Guvernului nr. 1/2016 pentru modificarea Legii nr. 134/2010 privind Codul de procedură civilă, precum şi a unor acte normative conexe
Legea nr. 17/2017 a fost publicată în Monitorul Oficial al României, Partea I, nr. 196 din 21.03.2017, și a intrat în vigoare la data de 24.03.2017 (potrivit art. 78 din Constituția României, la 3 zile de la publicare). Actul normativ aduce o serie de modificări cu precădere în materia executării silite.
Articolul 641 se modifică şi va avea următorul cuprins:
La articolul 651, alineatul (4) se modifică şi va avea următorul cuprins:
Modificarea constă în reformularea textului, cu excluderea sintagmei „în toate cazurile”. Se înlătură astfel controversa referitoare la natura şi termenul căii de atac deschise împotriva hotărârii/ încheierii pronunţate de instanţa de executare, în special în cazurile prevăzute de art. 718 Cod.pr.civ. (căi de atac în materia contestației la executare).
La articolul 652, alineatul (2) se modifică şi va avea următorul cuprins:
Se observă revenirea la forma iniţială a art. 652 C.pr.civ. (art. 651 în numerotarea iniţială, înainte de a fi modificat prin Legea nr. 138/2014).
La articolul 666, alineatele (2) şi (7) se modifică şi vor avea următorul cuprins:
Se introduce astfel obligativitatea comunicării de îndată către executor a încheierii, respectiv a deciziei pronunţate în apel de instanţa de executare, în procedura încuviinţării executării silite. Totodată, se menţionează la alin. (2) obligaţia comunicării de îndată şi către creditor a încheierii pronunţate de judecătorie.
La articolul 719, alineatul (6) se modifică şi va avea următorul cuprins:
Prin introducerea menţiunii „dacă este pronunţată de curtea de apel, numai cu recurs”, legiuitorul are în vedere situaţia contestaţiei la titlu având ca obiect hotărâri pronunţate de curtea de apel, caz în care soluţionarea cauzei în primă instanţă ar fi de competenţa instanţei care a pronunţat hotărârea ce reprezintă titlu executoriu.
Articolul 782 se modifică şi va avea următorul cuprins:
O primă modificare a art. 782 Cod.pr.civ. constă în eliminarea din finalul alin. (1) a menţiunii referitoare la terţul poprit, ceea ce transformă norma de competenţă cuprinsă în aceste dispoziţii din una alternativă în una exclusivă. Prin urmare, numai executorul al cărui birou se află în circumscripţia curţii de apel unde îşi are domiciliul sau sediul debitorul va avea competenţă în instrumentarea executării silite prin poprire, fără a fi însă exclusă aplicarea dispoziţiilor art. 652 alin. (2), potrivit cărora, dacă bunurile urmăribile, mobile sau imobile, se află în circumscripţiile mai multor curţi de apel, oricare dintre executorii judecătoreşti care funcţionează pe lângă una dintre acestea este competent să realizeze executarea, inclusiv cu privire la bunurile urmăribile aflate în raza celorlalte curţi de apel.
Totodată, se elimină în totalitate alin. (2) din cuprinsul art. 782.
Articolul 889 se modifică şi va avea următorul cuprins:
Prin modificarea operată, legiuitorul permite instanţei să încuviinţeze executarea de îndată şi fără somaţie a debitorului, însă nu doar pe calea încheierii de încuviinţare a executării silite, pronunţată la debutul executării, ci şi ulterior, pe cale separată.
Modificări aduse altor acte normative care prezintă interes în materia executării silite
Alineatul (1) al articolului 2.445 din Legea nr. 287/2009 privind Codul civil, republicată, cu modificările ulterioare, se modifică şi va avea următorul cuprins:
Modificarea adusă în privinţa acestui articol în partea sa finală constă în substituirea sintagmei „întrerupe prescripţia dreptului de a obţine executarea silită” cu sintagma „întrerupe prescripţia dreptului la acţiune privind obţinerea executării silite”.

References: Articolul 641
 articolul 651
 articolul 652
 articolul 666
 articolul 719

Articolul 782

Articolul 889